
Imam ružan običaj da na učinjeno dobročinstvo kažem: hvala. Da li je to veliki ili mali ***[širk](https://pitajucene.com/search/%C5%A1irk/questions/ "Pretraži pitanja o širku")***? Allah vas nagradio!


* 
* 
* 
* 
* 
* 
* 

 
Je li dozvoljeno reći hvala čovjeku?

***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao je: *“Ko čovjeku učini dobročinstvo pa mu on zahvali: ’Allah te dobrim nagradio!’,* *zahvalio mu se na najljepši način.*” (Tirmizi i Ibn Hibban, s vjerodostojnim lancem prenosilaca.) Međutim, ne smeta na učinjeno dobročinstvo zahvaliti riječima: hvala, pod uvjetom da se time ne misli na apsolutnu hvalu koja pripada isključivo Uzvišenom Allahu. Dokaz za spomenutu konstataciju jesu Poslanikove, ﷺ, riječi: *“Ko nije zahvalan ljudima, nije zahvalan ni Allahu.”* (Ahmed, Buharija u djelu *Et-Tarih*, Ibn Ebu Asim i neki drugi, s dobrim lancem prenosilaca.)


Dakle, ispravno je zahvaliti se na bilo koji dopušten način, a najbolje je kazati: “Džezakellahu hajren”, a Allah, opet, najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


